
PARLAMENTUL ROMÂNIEI

CAMERA DEPUTAŢILOR
COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 3 martie 2003
Nr.29/42

R A P O R T
asupra proiectului de Lege privind aprobarea Ordonanţei de urgenţă a Guvernului nr.206/2002 pentru ratificarea Memorandumului de înţelegere între România şi Comunităţile Europene privind asocierea României la Cel de-al Şaselea Program Cadru al Comunităţii Europene pentru Cercetare, Dezvoltare Tehnologică şi Activităţi Demonstrative cu scopul de a contribui la crearea Spaţiului European de Cercetare şi Inovare (2002-2006) şi la Cel de-al Şaselea Program Cadru al Comunităţii Europene pentru Energia Atomică (Euratom) pentru activităţi de Cercetare şi Instruire cu scopul de a contribui la crearea Spaţiului European de Cercetare (2002-2006), semnat la Bruxelles, la 29 octombrie 2002

1. Prin adresa nr.97/17 februarie 2003 – Cabinet Secretar General – Comisia pentru învăţământ, ştiinţă, tineret şi sport este sesizată în fond cu proiectul de Lege privind aprobarea Ordonanţei de urgenţă a Guvernului nr.206/2002 pentru ratificarea Memorandumului de înţelegere între România şi Comunităţile Europene privind asocierea României la Cel de-al Şaselea Program Cadru al Comunităţii Europene pentru Cercetare, Dezvoltare Tehnologică şi Activităţi Demonstrative cu scopul de a contribui la crearea Spaţiului European de Cercetare şi Inovare (2002-2006) şi la Cel de-al Şaselea Program Cadru al Comunităţii Europene pentru Energia Atomică (Euratom) pentru activităţi de Cercetare şi Instruire cu scopul de a contribui la crearea Spaţiului European de Cercetare (2002-2006), semnat la Bruxelles, la 29 octombrie 2002.


Proiectul de Lege menţionat a fost avizat de Comisia pentru buget, finanţe şi bănci, Comisia pentru politică externă, Comisia juridică de disciplină şi imunităţi. De asemenea, proiectul de Lege a fost avizat favorabil şi de Consiliul Legislativ. 

2. Proiectul de Lege face parte din categoria legilor ordinare, potrivit prevederilor art. 72 din Constituţie.


3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, domnul Gheorghe Asănică, secretar general şi domnul Mircea Zbârnă, director general în Ministerul Educaţiei şi Cercetării.


4. La lucrările Comisiei au fost prezenţi 22 deputaţi, din totalul de 24 membrii ai Comisiei. Raportul Comisiei a fost adoptat cu unanimitate de voturi.

5. Proiectul de Lege a fost adoptat de Senat în şedinţa din 10 februarie 2003. 


În urma dezbaterii, în şedinţa din 26 februarie 2003, Comisia propune admiterea proiectului de Lege în forma adoptată de Senat. 


PREŞEDINTE,




 SECRETAR,

 Prof.univ.dr.ing. Anghel Stanciu
         Prof.univ.dr.ing. Andea Petru











Consilier,

